# Llibre dels Proverbis

El Llibre dels Proverbis és un llibre bíblic de l'Antic Testament i del Tanakh hebreu. Està format per extenses col·leccions de màximes o sentències de contingut religiós o moral i s'ubica en la Bíblia entre Salms i Eclesiàstes, i en la Bíblia jueva entre els llibres de Job i Rut. S'atribueix tradicionalment al rei Salomó.

## Citacions
### Apologia de la saviesa (Pr. 1,1 - 9,18)

* El temor de Jahvè és principi de ciència; els ximples desdenyen la saviesa i la disciplina.
       Pr 1,7.
* Ve la saviesa dins el teu cor, la ciència fa les delícies de la teva ànima.
       Pr 2,10.
* Que la benvolença i la fidelitat no t'abandonin, lliga-te-les al voltant del coll, trobaràs favor i bona sort als ulls de Déu i dels homes.
       Pr 3,3.
* No vulguis rivalitzar amb l'home violent ni segueixis cap del seus camins; el pervers és l'abominació de Jahvè, mentre que els honrats són els seus íntims.
       Pr 3,31.
* Els savis tenen la glòria per herència, però els folls acumulen deshonors.
       Pr 3,35.
* Amb tota cura vetlla pel teu cor, perquè d'ell surt vida.
       Pr 4,23.
* Hi ha sis coses que odia Jahvè, i set que abomina amb tota l'ànima: ulls altius, llengua mentidera i mans que escampen sang innocent; un cor que rumia designis malèfics, peus que cuiten corrents al mal, un fals testimoni que declara mentides, i el que suscita litigis entre germans.
       Pr 6,16-19.
* El precepte és un gresol, i la llei, una llum; la reprensió i la disciplina, un camí de la vida.
       Pr 6,23.
* Qui comet adulteri amb la dona és curt; només el qui vol la pròpia perdició abusa d'ella.
       Pr 6,32.
* La còlera de l'home és gelosia; no perdona, el dia de la venjança, no fa cas de cap indemnitat ni s'hi avé, per més presents que li facis.
       Pr 6,34-35.
* Qui corregeix un descregut encorre el deshonor i qui reprèn l'impiu encorre el propi afront.
       Pr 9,7.
* No reprenguis el descregut, perquè no t'odiï; reprèn el savi, i t'estimarà.
       Pr 9,8.
* Dóna al savi, i es fa més savi encara; ensenya el just, i augmenta el seu saber.
       Pr 9,9.
* Si ets savi, ho ets en profit teu; si ets descregut, te la carregues tu sol.
       Pr 9,12.

### Gran recull salomònic (Pr. 10,1 - 22,16)

* Un fill savi és l'alegria del seu pare, i un de foll, la tristesa de la seva mare.
* Mà indolent empobreix, mà diligent enriqueix.
* Qui recull a l'estiu és un home avisat, qui dorm a la sega és un poca-pena.
* Hi ha benediccions sobre el cap del just, però la violència cobreix els impius.
* La memòria del just és beneïda, però el nom dels impius desapareix.
* El de cor sensat accepta els preceptes, qui parla inconsideradament sucumbeix.
* Una font de vida és la boca del just, però la boca dels impius descobreix la violència.
* L'odi encén les baralles, però l'amor encobreix totes les faltes.
* Els savis posen en reserva el coneixement, però la boca del foll és una ruïna immediata.
* El guardó del just és realment la vida; el fruit de l'impiu és realment la mort.
* És camí de la vida, el qui guarda la disciplina, però el qui desatén la reprensió, desencamina.
* Qui deixa veure l'odi té llavis falsos, qui propaga una calúmnia és un insensat.
* El molt parlar no va sense falta; qui refrena els seus llavis és sensat.
* Argent pur és la llengua del just, el cor dels impius és com xavalla.
* Els llavis del just s'alimenten opíparament, però els ximples moren per falta de seny.
       Pr. 10,21.
* Per a l'insensat, cometre infàmies és una diversió; per a l'home intel·ligent, ho és la saviesa.
* Quan ha passat la tempesta, ja no hi ha impius, però el just queda establert per sempre.
* El temor de Jahvè allarga la vida, però els anys dels impius són abreujats.
* L'expectació dels justos acaba en l'alegria; l'esperança dels impius, en la perdició.
* La boca del just enuncia saviesa, però la llengua maliciosa és tallada.
* Els llavis del just traspuen benvolença, però la boca dels impius, malícia.
       Pr. 10,32.

## Referències

* 1 2 3 4 5 6 7 8 9 10 11 12 13 14 15 16 Proverbis, 2006.

## Bibliografia

* «Proverbis». A: La Bíblia. Alacant: Biblioteca Virtual Joan Lluís Vives, 2006 [Consulta: 25 gener 2015].